প্রশ্নপত্রেই ভুল। তাই প্রত্যেক পরীক্ষার্থীই অতিরিক্ত ২ নম্বর করে পাবে। সিবিএসই-র দশম শ্রেণির পরীক্ষায় ইংরেজির প্রশ্নপত্রে ভুল থাকার কারণে পরীক্ষার্থীদের ২ নম্বর অতিরিক্ত দেওয়া বলে ঘোষণা করেছে সেন্ট্রাল বোর্ড অফ সেকেন্ডারি এডুকেশন। 
গত ১২ মার্চ সিবিএসই-র ইংরেজি পরীক্ষা ছিল। এক সর্বভারতীয় সংবাদমাধ্যমের প্রতিবেদন অনুযায়ী, যে পরীক্ষার্থীরা ওই ভুল প্রশ্নটির উত্তর দেওয়ার চেষ্টা করেছে, শুধু তারাই এই ২ নম্বর পাবে। 

এই বিষয়ে অন্যান্য খবর

মাধ্যমিক পরীক্ষার হলেও বিরাট! কোহলি-জ্বরে আক্রান্ত মধ্যশিক্ষা পর্ষদও
মাধ্যমিকের চাপে আপনার সন্তান কি এই রোগগুলির শিকার! জেনে নিন বিশেষজ্ঞের মত


প্রশ্নটিতে একটি কমপ্রিহেনশন প্যাসেজ দেওয়া হয়েছিল। তার থেকে প্যারাগ্রাফ ২, ৪ ও ৫ থেকে তিনটি শব্দের সমার্থক শব্দ খুঁজে লিখতে বলা হয়। কিন্তু ওই তিনটি শব্দের সমার্থক শব্দ ছিল প্যারাগ্রাফ ৩ ও ৬-তে। আর সেই জন্যই যারা এই প্রশ্নের উত্তর দেওয়ার চেষ্টা করেছে, তারা ব্যর্থ হয়েছে সঠিক উত্তর দিতে। 
পরীক্ষার প্রশ্নপত্রের ভুলই পরীক্ষার্থীদের ব্যর্থতার জন্য দায়ি হওয়ায়, পড়ুয়াদের ২ নম্বর করে অতিরিক্ত দেওয়া হবে বলে জানিয়েছে সিবিএসই।